เจมี คาร์เรเกอร์

**เจมส์ ลี ดังคัน "เจมี" คาร์เรเกอร์** () เกิดเมื่อวันที่ 28 มกราคม ค.ศ. 1978 เป็นอดีตนักฟุตบอลชาวอังกฤษ เคยเล่นในตำแหน่งกองหลัง ให้กับสโมสรฟุตบอลลิเวอร์พูลในพรีเมียร์ลีก เป็นอดีตรองกัปตันทีมและเป็นหนึ่งในผู้เล่นของสโมสรที่ลงแข่งมากที่สุดเป็นอันดับ 2 โดยประกาศเลิกเล่นในเดือนกุมภาพันธ์ ค.ศ. 2013

หลังเกษียณใน ค.ศ. 2013 คาร์เรเกอร์เข้าร่วมกับสกายสปอร์ตสในฐานะผู้บรรยายและผู้เชี่ยวชาญด้านกีฬา ในเดือนกรกฎาคม ค.ศ. 2020 CBS Sports ประกาศว่าคาร์เรเกอร์จะเข้าร่วมทีมผู้บรรยายในสตูดิโอของการแข่งขันแชมเปียนส์ลีก

## ชีวิตช่วงต้น
เจมส์ ลี ดังคัน คาร์เรเกอร์เกิดที่บูเทิลในวันที่ 28 มกราคม ค.ศ. 1978 ตาของเขาเป็นชาวมอลตา และปู่ของเขาเป็นชาวไอริช เขาเกิดมาพร้อมกับภาวะผนังหน้าท้องแยกแต่กำเนิด ทำให้ต้องนำไปส่งโรงพยาบาลเด็กออลเดอร์เฮย์ในทันที

แม้จะมีความเข้าใจผิดกันอย่างแพร่หลายว่าเขาเติบโตมาในความยากจน แต่คาร์เรเกอร์ได้ชี้แจงในอัตชีวประวัติของเขาว่าเขา "เติบโตมาในบ้านที่ดีในย่านที่ดี [และ] มีวัยเด็กที่ยอดเยี่ยม" เขาเข้าเรียนที่โรงเรียนประถมคาทอลิกเซนต์เจมส์ในบูเทิล เขาเชียร์เอฟเวอร์ตันตั้งแต่ยังเด็ก เช่นเดียวกับพ่อของเขา ผู้ตั้งชื่อกลางสองชื่อให้เขาว่า "ลี" และ "ดังคัน" เพื่อเป็นเกียรติแก่กอร์ดอน ลี ผู้จัดการทีม และดังคัน แมคเคนซี ผู้เล่นของทีม ในวันที่คาร์เรเกอร์เกิด ลีได้ไล่แมคเคนซีออกจากทีม อย่างไรก็ตาม แม้ว่าในตอนแรกเขาเชียร์เอฟเวอร์ตันในวัยเด็ก แต่ต่อมาเขากลายเป็นผู้สนับสนุนลิเวอร์พูลอย่างเหนียวแน่น การสนับสนุนสโมสรของเขาเพิ่มมากขึ้นเมื่อเขาเข้าร่วมสโมสรเยาวชนของลิเวอร์พูล และในที่สุดก็ใช้เวลาตลอดอาชีพการงานของเขาที่สโมสรแห่งนี้

## วงการฟุตบอลกับลิเวอร์พูล (1996–2013)

**ฤดูกาล 2011-2012** คาร์เรเกอร์ลงเล่นในเกมลีก 21 นัด ในฤดูกาลนี้ถือว่าเป็นยุคที่ตกต่ำของลิเวอร์พูลเลยก็ว่าได้ เนื่องจากได้อันดับ 8 ของตารางและขาดผู้เล่นหลักๆไปเยอะ แต่ก็สามารถนำทีมได้แชมป์ ลีกคัพ มาได้ ด้วยการยิงจุดโทษตัดสินชนะ คาร์ดิฟฟ์ซิตี ผลประตูรวม 3-2 และนำทีมไปสู่รอบชิงชนะเลิศ เอฟเอคัพ แต่ก็แพ้ เชลซี ไปด้วยสกอร์ 2-1 อย่างน่าเสียดาย

**ฤดูกาล 2012-2013** คาร์เรเกอร์ลงเล่นในเกมลีก 24 นัด เป็นฤดูกาลสุดท้ายของ คาร์เรเกอร์ และได้ลงสนามเป็นตัวจริงในช่วงปลายฤดูกาล นัดสุดท้ายของ คาร์เรเกอร์ คือในนัดที่ ลิเวอร์พูล เอาชนะ ควีนส์พาร์กเรนเจอส์ 1-0 ผลงานในพรีเมียร์ลีก ได้อันดับ 7 ของตารางทำให้ ลิเวอร์พูล ไม่ได้ไปเล่นฟุตบอลยุโรป คาร์เรเกอร์ ลงเล่นทั้งหมด 737 นัด ยิงได้ 5 ประตู

## ชีวิตส่วนตัว

คาร์เรเกอร์มีเชื้อสายมอลตาผ่านคุณตา เขาแต่งงานกับนิโคลา อาร์ต คนรักในวัยเด็กของเขาเมื่อ ค.ศ. 2005 ทั้งคู่มีลูกสาวชื่อ Mia และลูกชายชื่อเจมส์ที่เป็นนักฟุตบอลด้วย เมื่อเจมส์ถูกเรียกตัวเข้าฟุตบอลทีมชาติมอลตาในเดือนกุมภาพันธ์ ค.ศ. 2025 คาร์เรเกอร์กับลูกชายได้รับสิทธิพลเมืองมอลตา

## สถิติ
### สโมสร

### ทีมชาติอังกฤษ

## เกียรติประวัติ
**ลิเวอร์พูล ชุดเยาวชน**
* เอฟเอยูธคัพ: 1995–96

**ลิเวอร์พูล**
* เอฟเอคัพ: 2000–01, 2005–06; รองชนะเลิศ: 2011–12
* ฟุตบอลลีกคัพ: 2000–01, 2002–03, 2011–12; รองชนะเลิศ: 2004–05
* เอฟเอแชริตี/คอมมิวนิตีชีลด์: 2001, 2006
* ยูฟ่าแชมเปียนส์ลีก: 2004–05; รองชนะเลิศ 2006–07
* ยูฟ่าคัพ: 2000–01
* ยูฟ่าซูเปอร์คัพ: 2001, 2005
* ฟุตบอลชิงแชมป์สโมสรโลก รองชนะเลิศ: 2005

**รางวัลส่วนตัว**
* ทีมยอดเยี่ยมแห่งปีของพีเอฟเอ: พรีเมียร์ลีก ฤดูกาล 2005–06
* ผู้เล่นยอดเยี่ยมแห่งฤดูกาลของลิเวอร์พูล: 1998–99, 2004–05
* Honorary Freedom of the Metropolitan Borough of Sefton: 23 มกราคม ค.ศ. 2006
* Honorary Fellowship from Liverpool John Moores University: กรกฎาคม ค.ศ. 2012
* ผู้เล่นยอดเยี่ยมแห่งปีของพรีเมียร์ลีก จัดโดยนอร์ทเวสต์ฟุตบอลอะวอดส์: 2013
* วันคลับอะวอร์ด: 2025

## อ้างอิง

;บรรณานุกรม
*

## แหล่งข้อมูลอื่น

* 
* Profile at the Liverpool F.C. website
* 
* 

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:บุคคลจากเทศมณฑลเมอร์ซีย์ไซด์
หมวดหมู่:กองหลังฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก